**MESEČNO POROČILO O ŠTEVILU NOČITEV IN VPLAČANI TURISTIČNI TAKSI**

**OPIS POSTOPKA**

AJPES je s 1. 12. 2017 vzpostavil nov sistem eTurizem za poročanje podatkov o gostih in prenočitvah (iz knjige gostov) za namen vodenja evidence gostov, za namen spremljanja obračuna in plačila turistične takse ter za statistične namene.

**Po novem se podatki poročajo samo prek spletnega portala AJPES in ne več ločeno Policiji, Statističnemu uradu Republike Slovenije (SURS) in občinam.**

Izvajalci nastanitvene dejavnosti oziroma gostitelji:

* **dnevno poročajo** podatke o gostih in prenočitvah - najpozneje v 12 urah po prihodu gosta,
* **mesečno poročajo** statistične podatke - za pretekli mesec.

Vsebina podatkov iz knjige gostov, ki jih gostitelji poročajo prek spletnega portala AJPES, je opredeljena v [Zakonu o prijavi prebivališča (ZPPreb-1)](http://www.pisrs.si/Pis.web/pregledPredpisa?id=ZAKO6046), način posredovanja podatkov pa v [Pravilniku o prijavi in odjavi gostov](http://www.pisrs.si/Pis.web/pregledPredpisa?id=PRAV12718).

**ZAVEZANCI ZA POROČANJE**

Zavezanci za poročanje so izvajalci nastanitvene dejavnosti (gostitelji oziroma od njih pooblaščene osebe), katerih nastanitveni obrati so vpisani v Register nastanitvenih obratov.

Zavezanci za vpis nastanitvenega obrata v register so:

* gostinci (pravne osebe in samostojni podjetniki),
* sobodajalci,
* nosilci dopolnilne dejavnosti na kmetiji in
* upravljavci marin, ki gostom nudijo nastanitev v nastanitvenem obratu.

Zavezanci poročajo dnevne in mesečne podatke prek spletne aplikacije eTurizem oziroma spletnega servisa za vsak posamezni nastanitveni obrat, ki ga upravljajo.

**REGISTER NASTANITVENIH OBRATOV**

Pogoj za poročanje podatkov o gostih in prenočitvah v spletno aplikacijo eTurizem oziroma spletni servis je predhodni vpis nastanitvenega obrata v RNO.

Pred začetkom poročanja v aplikacijo eTurizem mora gostitelj oziroma od njega pooblaščena oseba:

* pridobiti uporabniško ime in geslo za prijavo na portal AJPES z brezplačno [registracijo](https://www.ajpes.si/nastavitve/uporabnik.asp) (v kolikor še ni uporabnik portala AJPES),
* vpisati nastanitveni obrat v [Register nastanitvenih obratov](https://www.ajpes.si/Registri/Drugi_registri/Register_nastanitvenih_obratov) (RNO),
* pridobiti [kvalificirano digitalno potrdilo](https://www.ajpes.si/Elektronsko_podpisovanje) (KDP) za upravljanje z uporabniškimi pravicami oz. dodajanje poročevalcev v aplikaciji eTurizem pred prvim poročanjem, nato se za samo oddajo podatkov KDP ne zahteva; s tem je omogočena oddaja podatkov tudi prek mobilnih naprav (telefonov, tabličnih računalnikov),
* pridobiti pooblastilo za storitev »eTurizem - poročanje o nočitvah gostov v nastanitvenih obratih in statistiki« v kolikor bo upravljavec s pravicami pooblaščena oseba (generalno pooblastilo ne zadostuje) oz. se pooblastilo ne zahteva, v kolikor bo upravljavec gostitelj sam in ima KDP vpisan v [Evidenco digitalnih potrdil](https://www.ajpes.si/eEDP/) ter KDP dodan v [profil uporabnika](https://www.ajpes.si/pooblastila/po_cert.asp).

**Za navodila ali dodatne informacije se obrnite na:**

* [Agencijo Republike Slovenije za javnopravne evidence in storitve – AJPES](https://www.ajpes.si/Statistike/Porocanje_o_gostih_in_prenocitvah/Splosno).

**VIŠINA TURISTIČNE TAKSE**

ODLOK o turistični taksi v občini Lenart